Charles Michel - Ritratt: Kunsill tal-Ewropa  Il-laqgħa tal-mexxejja tal-Istati Membri tal-Unjoni Ewropea skedat għal din il-ġimgħa se jsir permezz ta' vidjokonferenza minħabba ż-żieda fl-infezzjonijiet tal-koronavirus madwar l-Ewropa. Il-President tal-Kunsill Ewropew Charles Michel ħa d-deċiżjoni li jmexxi din il-laqgħa b'mod virtwali minħabba "ż-żieda fil-każijiet tal-COVID-19 fl-istati membri". It-tielet mewġa ta' COVID-19 qed tkompli tgħolli rasha minħabba il-varjanti ta' coronavirus u li qed jixterdu b'rata kbira ħafna li qed iwasslu lill-gvernijiet jerġgħu jirrestrinġu l-ħajja kif konna nafuha. Is-27 mexxej tal-UE ser jkunu qed jiddiskutu kif iħaffu t-tilqim madwar il-kontinent, kif ukoll il-politika industrijali u r-relazzjonijiet mat-Turkija u r-Russja.